
	1.
	MK sēdes protokollēmuma projekts
4. Kultūras ministram šī protokollēmuma 2. punktā minētajā konceptuālajā ziņojumā ietvert izvērtējumu par valsts budžetam fiskāli neitrālām izmaiņām Sabiedrības integrācijas fonda administrētajās programmās, lai īstenotu Sabiedrības integrācijas fonda turpmākās attīstības modeli, sekmētu lēmumu par finansējuma piešķiršanu depolitizāciju un ievērotu nosacījumu par amatu vietu skaita nepalielināšanu valsts pārvaldē, paredzot:
	Iebildums
Latvijas Platforma attīstības sadarbībai iebilst pret apakšpunktos ietverto risinājumu, jo
1) tas palielinās administratīvo slogu uz projektu īstenotājiem. Katra ministrija veidos savu pieeju projektu konkursiem, savas atšķirīgu ekspertu komisijas un nolikumus.
2) projektu konkursu veidošana nav politikas plānošanas, bet īstenošanas funkcija. Nododot konkursu organizēšanu ministrijām, tās pašas plānos un arī ieviesīs savu politku, zaudējot kvalitatīvas finanšu izlietošanas uzraudzības funkciju. 
3) konkursu īstenošana ministrijās paaugstinās politisko ietekmi, jo SIF procedūras uzraudzīja starpnozaru padome. Ministrijās procedūras būs tikai viena ministra ietekmē. 
Uzskatām, ka piedāvātais risinājums ir pret labas un efektīvas pārvaldības principiem, kā arī palielina administratīvo slogu uz sabiedrību. 
Piedāvātā redakcija
Svītrot 4.punkta apakšpunktus, papildināt ar administratīvā sloga mazināšanu un izteikt 4.punktu šādā redakcijā "Kultūras ministram šī protokollēmuma 2. punktā minētajā konceptuālajā ziņojumā ietvert izvērtējumu par valsts budžetam fiskāli neitrālām izmaiņām Sabiedrības integrācijas fonda administrētajās programmās, lai īstenotu Sabiedrības integrācijas fonda turpmākās attīstības modeli, sekmētu lēmumu par finansējuma piešķiršanu depolitizāciju, ievērotu nosacījumu par amatu vietu skaita nepalielināšanu valsts pārvaldē un samazinātu administratīvo slogu projektu pieteicējiem un ieviesējiem."

